open-index/open-wikipedia-markdown huggingface dataset:
அருண் கமல்

thumb | வலது**அருண் கமல்** (*Arun Kamal*) நவீன இந்தி இலக்கியத்தில் முற்போக்கான, கருத்தியல் கவிதை நடையைக் கொண்ட ஓர் இந்தியக் கவிஞர். கவிதைகள் மட்டுமின்றி விமர்சனம் எழுதியும் கமல் இந்தியிலும் மொழியாக்கம் செய்துள்ளார். இவரது முதல் புத்தகம் 'அப்னி கேவல் தர்' 1980-ஆம் ஆண்டில் வெளியிடப்பட்டது. மேலும், இந்தப்புத்தகம் இவரை சமகாலத்தின் முக்கியமான கவிஞராக நிலைநிறுத்தியது. 1989- ஆம் ஆண்டில் இவரது இரண்டாவது கவிதைத்தொகுப்பு 'சபூட்' வெளியிடப்பட்டது. 1996-ஆம் ஆண்டில் இவரது மூன்றாவது கவிதைத் தொகுப்பு 'புதிய இடம்' இவருக்கு இந்தி மொழிக்கான சாகித்ய அகாடமி விருதினைப் பெற்றுத்தந்தது.1998-ஆம் ஆண்டில் இந்தி மொழி படைப்புகளுக்கான சாகித்ய அகாடமி விருது இவருக்கு வழங்கப்பட்டது.

இவர் பீகாரில் உள்ள நஸ்ரிகஞ்சில் 1954 பிப்ரவரி 15 அன்று பிறந்தார். பாட்னா பல்கலைக்கழகத்தின் ஆங்கிலத் துறையில் பேராசிரியராகப் பணியாற்றியவர்.  பாட்னாவில் வசிக்கிறார். 

## மேற்கோள்கள்

## வெளி இணைப்புகள்

* அருண் குமார்    கவிதா கோஷில்

பகுப்பு:இந்தியக் கவிஞர்கள்
பகுப்பு:வாழும் மக்கள்
பகுப்பு:1954 பிறப்புகள்
நாகமங்கலா சட்டமன்றத் தொகுதி

**நாகமங்கலா சட்டமன்றத் தொகுதி** (*Nagamangala Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மண்டியா மாவட்டத்தில் உள்ளது. மண்டியா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 191 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மண்டியா மாவட்டம்
ரஃபா எல்லையைக் கடக்கும் பகுதி

**ரஃபா எல்லையைக் கடக்குமிடம்** () அல்லது **ரஃபா கடக்குமிடம்** என்பது எகிப்திற்கும் காசாக்கரைக்கும் இடையேயுள்ள *எல்லையைக் கடக்கும் இடம்* ஆகும். காசா-எகிப்து எல்லையில் அமைந்துள்ள இந்த இடம் 1979 ஆம் ஆண்டில் எகிப்திற்கும் இசுரேலுக்கும் இடையே ஏற்பட்ட அமைதி ஒப்பந்தத்தால் அங்கீகரிக்கப்பட்டதாகும்.

## வாயில்கள்
*ரஃபா நிலத் துறைமுகம்* இசுரேல் வானூர்தி நிலைய ஆணையத்தால் 2005 ஆம் ஆண்டு வரை நிர்வகிக்கப்பட்டு வந்தது. அதன்பிறகு, எல்லைக் கடப்பவரை ரஃபாவிற்கான ஐரோப்பிய ஒன்றிய எல்லை உதவி அறப்பணி இயக்கம் கண்காணித்து வந்தது. "சலா அல் தின் நுழைவாசல்" என்றழைக்கப்படும் *ரஃபா நிலத் துறைமுகம்* சலா அல்-தின் சாலையில் அமைந்துள்ளது. எரேசு எல்லையைக் கடக்கும் பகுதியிலிருந்து ரஃபா செல்லும் நெடுஞ்சாலையில் இச்சாலை அமைந்துள்ளது. 2009 ஆம் ஆண்டின் அக்டோபர் மாதத்தில், காசாவிலுள்ள நிலத்தடிச் சுரங்கங்களை அழிக்கும் முயற்சியில் ஈடுபட்டபோது, ரஃபா நிலத் துறைமுகத்தின் மீது இசுரேல் குண்டுத்தாக்குதல் நடத்தியது.

அரபு மொழியில் *அல் அவ்தா* (திரும்பி வருதல்) என்றழைக்கப்படும் புதிய *ரஃபா கடக்குமிடம்*, ரபாவின் தெற்குப் பகுதியில் அமைக்கப்பட்டது.

## 2023 இசுரேல்-ஹமாஸ் போர்
2023 ஆம் ஆண்டு அக்டோபர் மாதத்தில், இசுரேல் நாட்டிற்கும் ஹமாஸ் போராளிக் குழுவுக்கு போர் ஆரம்பித்தபோது, இந்த கடக்குமிடம் முற்றிலுமாக மூடப்பட்டது. காசா மக்களோ வெளிநாட்டினரோ வெளியேற அனுமதிக்க இயலாதென எகிப்திய அரசாங்கம் அறிவித்தது. இந்த கடக்கும் இடத்தின் காசாப் பகுதியில் இசுரேல் இராணுவத்தின் வான்வழித் தாக்குதல்கள் நடந்தன. காசாவிலுள்ள அமெரிக்கக் குடிமக்கள் ரஃபா எல்லையைக் கடக்கும் பகுதிக்கு அருகே வந்துசேருமாறு ஐக்கிய அமெரிக்க அரசாங்கம் அறிவுறுத்தியது. கடக்கும் இடம் திறக்கப்படும்போது வெளியேற வசதியாக இருக்குமென தெரிவிக்கப்பட்டது.

## மேற்கோள்கள்

## வெளியிணைப்புகள்
*''Movement of people via Rafah Crossing'' . கிசா மனித உரிமைகள் பாதுகாப்பு அமைப்பின் புள்ளிவிவரங்கள்
*''Gaza tourism companies call on Sisi to open Rafah crossing'' . MEMO, 29 பிப்ரவரி 2016

பகுப்பு:காசாக்கரை
பகுப்பு:எகிப்து
மு. சங்கரன்

**மு. சங்கரன்** (*M Sankaran*) என்பவர் இந்திய விண்வெளி ஆய்வு நிறுவனத்தின் ஒரு அறிவியலாளர் ஆவார். இவர் பெங்களூரைத் தலைமையிடமாகக் கொண்ட யு. ஆர். ராவ் செயற்கைக்கோள் மைய இயக்குநராக தற்பொழுது பணியாற்றி வருகின்றார். சூலை 14, 2023-ல் சதீஸ் தவான் விண்வெளி மையத்தினால் ஏவப்பட்டு வெற்றிபெற்ற சந்திரயான்-3 திட்ட வாகையாளர்களுள் ஒருவர் ஆவார்.

## இளமையும் கல்வியும்
சங்கரன் ஆகத்து 8, 1964ஆம் நாள் தமிழ்நாட்டில் திருவாரூர் மாவட்டம் எண்கண்ணில் பிறந்தார். இவரின் தந்தை முத்துசாமி. தாயார் மைதிலி. தந்தை இந்திய இரயில்வேயில் பணியாற்றியதால் சங்கரன், தனது பள்ளிக் கல்வியினை, தமிழ்நாட்டில் விருத்தாச்சலம், விழுப்புரம், தஞ்சாவூர் என பல பள்ளிகளில் பயின்றுள்ளார். தனது கல்லூரி கல்வியில் இளநிலை இயற்பியல் கல்வியினை திருச்சிராப்பள்ளி,  தந்தை பெரியார் அரசு கலை அறிவியல் கல்லூரியிலும் (முன்னர் பெரியார். இ. வெ. ரா. கல்லூரி), முதுநிலை அறிவியல் கல்வியினை தஞ்சாவூர், மன்னர் சரபோஜி அரசுக் கல்லூரியில் 1985-ல் முடித்தார்.
சங்கரன் செயற்கோளினை வழிசெலுத்தல், தகவல் தொடர்பு, தொலையுணர்வு, வானிலை ஆய்வு மற்றும் கிரகங்களுக்கு இடையேயான ஆய்வு ஆகியவற்றை உள்ளடக்கிய பரந்த தளங்களில் நிபுணத்துவம் பெற்றவராக உள்ளார்.

## ஆய்வுப் பணி
சங்கரன் தனது முதுஅறிவியல் கல்வியினை முடித்தப்பின்னர், 1986-ல் முன்னர் இந்திய விண்வெளி ஆய்வு மைய செய்மதி நடுவம் என்று அழைக்கப்பட்ட யு. ஆர். ராவ் செயற்கோள் மையத்தில் பணியில் சேர்ந்தார்.
சங்கரன் இம்மையத்தில் தகவல் தொடர்பு மற்றும் ஆற்றல் அமைப்பிற்கான பகுதியின் துணை இயக்குநராகப் பணியாற்றி பல்வேறு ஆய்வுத் திட்டங்களின் தலைவராகச் செயல்பட்டார். இவர் தனது 35 வருட அனுபவத்தில், சூரிய வரிசைகள், ஆற்றல் அமைப்புகள், செயற்கைக்கோள் நிலைப்படுத்தல், அடிப்படை புவிச் சுற்றுப்பாதை செயற்கைக்கோள்கள், புவிநிலை செயற்கைக்கோள்கள், ஊடுருவல் செயற்கைக்கோள்கள் மற்றும் வெளி விண்வெளி பயணங்களுக்கான கதிரியக்க அதிர்வலைத் தகவல் தொடர்பு அமைப்புகளில் முதன்மையாகப் பங்களித்துள்ளார். சந்திரயான், செவ்வாய் சுற்றுகலன் திட்டம் அல்லது மங்கள்யான் மற்றும் பிற திட்டங்களிலும் இவரது பங்களிப்பு குறிப்பிடத்தக்கது. வரவிருக்கும் ககன்யான் திட்டத்திலும் இவரது பங்களிப்பு குறிப்பிடத்தக்கது. 
சங்கரன் சூன் 01, 2021 அன்று இஸ்ரோவின் அனைத்து செயற்கைக்கோள்களின் வடிவமைப்பு, மேம்பாடு மற்றும் உணர்தல் ஆகியவற்றுக்கான நாட்டின் முன்னணி மையமான யு. ஆர். ராவ் செயற்கைக்கோள் மையத்தின் இயக்குநராகப் பொறுப்பேற்றார். தகவல் தொடர்பு, வழிசெலுத்தல், தொலைநிலை உணர்தல், வானிலை ஆய்வு மற்றும் கிரகங்களுக்கு இடையேயான ஆய்வு போன்ற துறைகளில் தேசியத் தேவைகளைப் பூர்த்தி செய்வதற்காக பல்வேறு வகையான செயற்கைக்கோள்களைச் செயல்படுத்தும் திட்டங்களை இவர் தற்போது வழிநடத்திச் செல்கிறார்.

## விருதுகள்
2017ஆம் ஆண்டிற்கான இஸ்ரோவின் செயல்திறன் சிறப்பு விருதும் 2017 மற்றும் 2018ஆம் ஆண்டுகளில் இஸ்ரோ சிறப்புக் குழு விருதும் இவருக்கு வழங்கப்பட்டது. 
சந்திராயன் 3 வெற்றியினைத் தொடர்ந்து மிளிரும் தமிழகம் திட்டத்தின் கீழ் பெருமைப்படுத்தப்பட்ட 9 இஸ்ரோ அறிவியலாளர்களில் இவரும் ஒருவர். இவருக்குத் தமிழக அரசு ரூபாய் 25 இலட்சம் பரிசினை வழங்கி கவுரவித்தது.
ஐம்பதிற்கும் மேற்பட்ட ஆய்வுக் கட்டுரைகளை சக மதிப்பாய்வு செய்யப்பட்ட ஆய்விதழ்களில் வெளியிட்டும் பன்னாட்டு மாநாடுகளில் வழங்கியும் உள்ளார்.

## மேற்கோள்கள்

பகுப்பு:திருவாரூர் மாவட்ட மக்கள்
பகுப்பு:தமிழக அறிவியலாளர்கள்
பகுப்பு:1964 பிறப்புகள்
இண்டியம் காலியம் ஆர்சனைடு பாசுபைடு

**இண்டியம் காலியம் ஆர்சனைடு பாசுபைடு** (*Indium gallium arsenide phosphide*) என்பது (GaxIn1−xAsyP1−y என்ற பொது மூலக்கூற்று வாய்ப்பாட்டால் விவரிக்கப்படும் ஒரு நான்கிணைதிற சேர்ம குறைகடத்திப் பொருளாகும். காலியம் ஆர்சனைடு, காலியம் பாசுபைடு, இண்டியம் ஆர்சனைடு அல்லது இண்டியம் பாசுபைடு ஆகியவற்றின் உலோகக் கலவையாக இச்சேர்மம் கருதப்படுகிறது.  இவ்வுலோகக் கலவையின் மோல் விகிதங்களான x மற்றும் y ஆகியவற்றில் ஏற்படும் மாற்றங்கள் மூலம் இச்சேர்மத்தின் ஆற்றல் இடைவெளியை மாற்றியமைக்கும் திறன் காரணமாக இந்த சேர்மம் ஒளியன் சாதனங்களில் பயன்பாடுகளைக் கொண்டுள்ளது.

இண்டியம் பாசுபைடு அடிப்படையிலான ஒளியன் ஒருங்கிணைந்த சுற்றுகள்  பொதுவாக குவாண்டம் கிணறுகள், அலை வழிகாட்டிகள் மற்றும் பிற ஒளியன் கட்டமைப்புகளை உருவாக்க GaxIn1−xAsyP1−y என்ற வாய்ப்பாட்டிலான உலோகக்கலவைகளைப் பயன்படுத்துகின்றன.

சூரிய ஆற்றல் திட்டங்களுக்கான பிரானோபர் நிறுவனம்  Ga0.93In0.07As0.87P0.13 என்ற உலோகக் கலவையைப் பயன்படுத்தி மூன்று-சந்தி சூரிய மின்கலத்தை அறிவித்தது. இதன் மிக அதிக செயல்திறன் 35.9% ஒரு சாதனை என்றும் கூறப்பட்டது.
 
## இதையும் காண்க
*காலியம் இண்டியம் ஆர்சனைடு ஆண்டிமோனைடு பாசுபைடு 
## மேற்கோள்கள்

## புற இணைப்புகள்
* http://www.ioffe.ru/SVA/NSM/Semicond/GaInAsP/

பகுப்பு:இண்டியம் சேர்மங்கள்
பகுப்பு:காலியம் சேர்மங்கள்
பகுப்பு:ஆர்சினைடுகள்
பகுப்பு:பாசுபைடுகள்
திப்ரா பூர்வாங்க தேசியவாத கட்சி

**திப்ரா பூர்வாங்க தேசியவாதக் கட்சி** (*Indigenous Nationalist Party of Twipra*)(சுருக்கம்: திபூதேக) என்பது இந்திய மாநிலமான திரிபுராவில் உள்ள ஒரு அரசியல் கட்சியாகும். இக்கட்சியின் தலைவராக பிஜோய் குமார் ஹர்ன்காகல் இருந்தார். இது 11 சூன் 2021 அன்று திப்ரா மோதா கட்சியுடன் இணைந்தது.

## வரலாறு
திப்ரா பூர்வாங்க தேசியவாதக் கட்சியானது திரிபுரா பூர்வகுடி மக்கள் முன்னணி மற்றும் திரிபுரா பழங்குடியினர் இளைஞர் சங்கம்ஆகியவை இணைந்து 2002இல் உருவாக்கப்பட்டது.

அனைத்து பழங்குடி தேசியவாத சக்திகளையும் ஒரே கட்சியில் இணைக்க விரும்பிய திரிபுரா தேசிய விடுதலை முன்னணியின் அழுத்தத்தின் காரணமாக திப்ரா பூர்வாங்க தேசியவாதக் கட்சி உருவாகியது. 

## முக்கிய அரசியல்வாதிகள்

* திரிபுரா தேசிய தொண்டர்களின் முன்னாள் போராளித் தலைவர் பிஜோய் குமார் ஹர்ன்காகல்
* ஜெகதீஷ் தேப்பர்மா, 1990 முதல் 1995 வரை டிடிஏஏடிசி முன்னாள் தலைவர்
* சியாமா சரண் திரிபுரா

## கடந்த முடிவுகள்
திப்ரா பூர்வாங்க தேசியவாத கட்சி திரிபுரா பழங்குடியின வட்டாரங்களுக்கான தன்னாட்சி மாவட்ட குழு2003-ல் பெரும்பான்மையான இடங்களை வென்றது.

2003ஆம் ஆண்டு இக்கட்சியிலிருந்து ஒரு பகுதியினர் பிரிந்து சென்றதால் கட்சி பின்னடைவினை சந்திக்க நேர்ந்தது. 

### திரிபுரா மாநில சட்டமன்றம்
2003ஆம் ஆண்டு நடைபெற்ற மாநில சட்டமன்றத் தேர்தலில் திப்ரா பூர்வாங்க தேசியவாத கட்சி இந்தியத் தேசிய காங்கிரசுடன் கூட்டணி அமைத்தது. திப்ரா பூர்வாங்க தேசியவாத கட்சி 18 இடங்களிலும் காங்கிரசு 42 இடங்களிலும் போட்டியிட்டது. இதில் ஆறு இடங்களில் திப்ரா பூர்வாங்க தேசியவாத கட்சி வெற்றி பெற்றனர். இக்கட்சி மொத்தத்தில் 189186 வாக்குகளைப் பெற்றது. தேர்தலில் இடது முன்னணி வெற்றி பெற்றது. 2018-ல் நடைபெற்ற 12வது சட்டமன்றத் தேர்தலுக்குப் பிறகு, திரிபுரா மாநில சட்டப் பேரவையில் திப்ரா பூர்வாங்க தேசியவாத கட்சி பிரதிநிதிகள் இல்லை.

### மக்களவை (நாடாளுமன்ற தேர்தல்)
2004ஆம் ஆண்டு மக்களவைத் தேர்தலுக்கு முன்னதாக திப்ரா பூர்வாங்க தேசியவாத கட்சி பாரதிய ஜனதா கட்சியின் தலைமையிலான தேசிய ஜனநாயகக் கூட்டணியில் இணைந்தது. தேர்தலில் தேசியவாத திரிணாமுல் காங்கிரசு மற்றும் பாஜக வேட்பாளர்களை ஆதரித்தது.

## மேலும் பார்க்கவும்

* திரிபுரி தேசியம்

## மேற்கோள்கள்

## வெளி இணைப்புகள்

* இந்திய தேர்தல் ஆணையத்தில் திப்ரா பூர்வாங்க தேசியவாத கட்சியின் அரசியலமைப்பு

பகுப்பு:திரிபுரி தேசியம்
பகுப்பு:திரிபுரா அரசியல் கட்சிகள்
இடைநிலைப் புவி வட்டணை

thumb|தாழ், இடைநிலை, உயர் புவு வட்டணைகள் அளவுறு விளக்கப்படம்

**இடைநிலைப் புவி வட்டணை** *(medium Earth orbit)* (**MEO**) என்பது  புவியை மையமாகக் கொண்ட ஒரு வட்டனையாகும் , இது தாழ் புவி வட்டணைக்கும் (LEO) மற்றும்  உயர் புவி வட்டணைக்கும் (HEO) -  இடையில் கடல் மட்டத்திலிருந்து 2,000கி.மீ. முதல் 35,786 கி.மீ. (1,243 முதல் 22,236 மைல் வரை)  அமைந்து உள்ளது.&nbsp;

## மேற்கோள்கள்

பகுப்பு:புவியின் சுற்றுப்பாதைகள்
பகுப்பு:விண்வெளி தொழில்நுட்பம்
பெருந்தாரகைத் தாவரம்

**பெருந்தாரகைத் தாவரம்** (தாவர வகைப்பாட்டியல்:*Superasterids*) என்பது ஒற்றைத்தொகுதிமரபுத் தொகுயின் பெரிய தாவர உயிரிக்கிளையாகும். இவ்வுயரிக்கிளையில் 20 வரிசைகளும், 146 குடும்பங்களும், 1,22,000 இனங்களும் உள்ளன.   

## மரபு வழித்தோன்றல்

## மேற்கோள்கள்

## வெளியிணைப்புகள்
* விக்கித்தரவு reasonator கருவியின் விளைவினைக் காண சொடுக்கவும்.

பகுப்பு:தாவர வகைப்பாட்டியல்
காசியாபாத்து காவல்துறை ஆணையரகம்

**காசியாபாத்து  காவல்துறை ஆணையரகம்**  (*Ghaziabad Police Commissionerate*) இந்திய மாநிலமான உத்தரபிரதேசத்தில் உள்ள காசியாபாத்து நகரத்திற்கான ஒரு முதன்மை சட்ட அமலாக்க நிறுவனமாகும் . உத்தரப்பிரதேச காவல்துறையின் ஒரு பிரிவான இந்நிறுவனம்  காசியாபாத் எல்லைக்குள் சட்ட அமலாக்கம் மற்றும் விசாரணையின் முதன்மைப் பொறுப்புகளைக் கொண்டுள்ளது. இது காவல்துறை பொது ஆய்வாளர் தகுதியில் அல்லது இந்திய காவல் பணியில்  உள்ள  அதிகாரி  தலைமையில்  இயங்குகிறது. .

இந்திய காவல் பணி அலுவலர்  அச்சய் மிசுரா காசியாபாத்தின் தற்போதைய மற்றும் முதல் காவல்துறை ஆணையராக உள்ளார். 

## வரலாறு
நவம்பர் 2022  ஆம் ஆண்டு நவம்பர் மாதத்திற்கு  முன்னர் காசியாபாத்து மாவட்ட காவல்துறை காசியாபாத் காவல் மண்டலத்தின் கீழ் வந்தது. இது  உத்தரப் பிரதேச காவல்துறையின் காசியாபாத்து காவல் எல்லைக்கு உட்பட்டதாகும். . காசியாபாத்து மண்டலம் கூடுதல் காவல்துறை இயக்குநர் பதவியில் உள்ள ஓர் இந்திய காவல்பணி அதிகாரி தலைமை வகிக்கிறார். அதேசமயம் காசியாபாத்து சரகத்தின்  காவல் துறை பொது ஆய்வாளர்  தரத்தில் உள்ள இந்திய காவல்பணி  அதிகாரி தலைமை பொறுப்பில்  உள்ளது.

2022 ஆம் ஆண்டு நவம்பர் மாதம் 26 அன்று, மாநிலத்தின் பிற நகரங்களில் முந்தைய 4 காவல் ஆணையர்களின் வெற்றியைத் தொடர்ந்து  மாநிலத்தில் மேலும் 3 காவல் ஆணையர்களை உருவாக்கும் உத்தரவை மாநில அமைச்சரவை நிறைவேற்றியது. 

# காசியாபாத்து
# ஆக்ரா மற்றும்
# பிரயாக்ராச்சு

## மேலும் பார்க்கவும்
* காசியாபாத்து
* உத்தரபிரதேச காவல்துறை

## மேற்கோள்கள்


பகுப்பு:உத்தரப் பிரதேச அரசு
பகுப்பு:காசியாபாத் மாவட்டம், இந்தியா
ஆலம்கிர் பள்ளிவாசல்

**ஆலம்கிர் பள்ளிவாசல்**  (*Alamgir Mosque*)  இந்தியாவின் உத்தரப் பிரதேச மாநிலத்தில்  உள்ள வாரணாசியில் உள்ளது.   இதை ஔரங்கசீப் பள்ளிவாசல் என்ற பெயராலும் அழைக்கிறார்கள்.

## அமைவிடம்
ஆலம்கிர் பள்ளிவாசல் ஐந்துநதிகள் சங்கமிக்கும் ஒரு முக்கிய இடத்தில் அமைந்துள்ளது. கங்கைக்கு கீழே செல்லும் பரந்த படிகளைக் கொண்டது இந்த படித்துறையாகும். 

ஔரங்கசீப் 1669  ஆம் ஆண்டில் வாரணாசியைக் கைப்பற்றி, பிந்து மாதவ் கோயிலை அழித்து ஓர்  அற்புதமான பள்ளிவாசலைக் கட்டினார்    மேலும் இதற்கு ஆலம்கிர் பள்ளிவாசல் என்று பெயரிட்டார்.  முகலாய பேரரசின் பேரரசராக ஆன பிறகு அதை ஏற்றுக்கொண்ட இவரது சொந்த கௌரவப் பட்டம் "ஆலம்கிர்". என்பதாகும்.. 

பள்ளிவாசலின் தூபிகளால் காலத்தின் சோதனையைத் தாங்க முடியவில்லை, 19 ஆம் நூற்றாண்டில், ஆங்கில அறிஞர் இயேம்சு  பிரின்செப் அவற்றை மீட்டெடுக்க வேண்டியிருந்தது. 1948 ஆம் ஆண்டில், வெள்ளப்பெருக்கின் போது ஒரு தூபி  இடிந்து விழுந்து ஒரு சிலரைக் கொன்றது. பின்னர் பாதுகாப்பு காரணங்களுக்காக அரசாங்கம் மற்ற தூபிகளை அகற்றியது.  

## அம்சங்கள்
வலது|thumb| அவுரங்கசீப் பள்ளிவாசல் அல்லது ஆலம்கிர் பள்ளிவாசல்
ஆலம்கிர் பள்ளிவாசல்  கட்டிடக்கலை ரீதியாக இசுலாமிய மற்றும் இந்து கட்டிடக்கலையின் கலவையாகும்.  பள்ளிவாசலில்  உயரமான குவிமாடங்களும் தூபிகளும் உள்ளன.   அதன் இரண்டு தூபிகள் சேதமடைந்தன; ஒரு தூபி  இடிந்து விழுந்து சிலரைக் கொன்றது, மற்றொன்று உறுதியற்ற தன்மை காரணமாக அதிகாரப்பூர்வமாக வீழ்த்தப்பட்டது.  பள்ளிவாசல் அமைந்துள்ள பஞ்சகங்கா படித்துறை  ஐந்து ஓடைகள் சேரும் இடமாகும். அக்டோபரில் முன்னோர்களுக்கு வழிகாட்டும் அடையாளமாக இங்கு மூங்கில் கம்பியின் மேல் விளக்குகள் ஏற்றப்படுகின்றன. 
thumb| உட்புற காட்சி

## மேற்கோள்கள்

### நூற்பட்டியல்

*
*
*
*
*
*

## மேலும் படிக்க
*

பகுப்பு:பள்ளிவாசல்களாக மாற்றப்பட்ட பிற சமய வழிப்பாட்டிடங்கள்
கஞ்சன்பூர் சட்டமன்றத் தொகுதி

**கஞ்சன்பூர் சட்டமன்றத் தொகுதி** (*Kanchanpur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது வடக்கு திரிபுரா மாவட்டத்தின் ஒரு பகுதியாகும். இத்தொகுதி பட்டியல் பழங்குடியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்
* திரிபுரா சட்டப் பேரவையின் தொகுதிகளின் பட்டியல்
* வடக்கு திரிபுரா மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:வடக்கு திரிப்புரா மாவட்டம்
சரவணபெலகோளா சட்டமன்றத் தொகுதி

**சரவணபெலகோளா சட்டமன்றத் தொகுதி** (*Shravanabelagola Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ஹாசனா மாவட்டத்தில் உள்ளது. ஹாசனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 193 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:ஹாசன் மாவட்டம்
அசல் உத்தர் சண்டை

**அசல் உத்தர் சண்டை** (*Battle of Asal Uttar*) என்பது 1965 இந்திய -பாகிஸ்தான் போரின் ஒரு பகுதியாகும். அசல் உத்தர் சண்டையானது இந்திய பஞ்சாப் மாநிலத்தில் உள்ள தரண் தரண் மாவட்டத்தில் பாகிஸ்தான் எல்லைப்புற கிராமமான கெம்கரண் பகுதியில் உள்ள *அசல் உத்தர்* எனும் கிராமத்தில், இந்திய-பாகிஸ்தானின் தரைப்படைகள் மற்றும் டாங்கிப் படைகளுக்கு இடையே 8–10 செப்டம்பர் 1965 நாட்களில் நடைபெற்ற சண்டையாகும்.

அதிக டாங்கிகளைக் கொண்ட பாகிஸ்தான் படையை, குறைந்த டாங்கிகளைக் கொண்ட இந்திய இராணுவத்தினர் எளிதாக வென்றனர். இச்சண்டையில் பாகிஸ்தானின் 100 டாங்கிகளில் 60 அழிக்கப்பட்டது மற்றும் 40 கைப்பற்றப்பட்டது.இந்தியத் தரப்பில் 24 டாங்கிகள் மட்டுமே அழிக்கப்பட்டது.இச்சண்டையில் பாகிஸ்தான் படை பின்வாங்கிச் சென்றது. 

  

## விருதுகள்
* இப்போரில் பீரங்கி வண்டிகள் பிரிவுக்கு தலைமை தாங்கிய பிரிகேடியர்  தாமஸ் கிருஷ்ணன் தியாகராஜன் அவர்களுக்கு மகா வீர சக்கரம் விருது வழங்கப்பட்டது.
* இப்போரில் தனித்த் நின்று எதிரிகளின் 10 பீரங்கி வண்டிகளை அழித்து, வீரமரணமடைந்த ஹவில்தார் அப்துல் ஹமித் அவர்களுக்கு பரம வீர சக்கரம் விருது வழங்கப்பட்டது.

## படக்காட்சிகள்

File:AMX-13 Tank. (31424627492).jpg| அகமத்நகர் போர் அருங்காட்சியகத்தில் சண்டையில் கைப்பற்றப்பட்ட ஏஎம்எக்ஸ்-13 ரக டாங்கி
File:AMX-13 Tank. (31455642351).jpg|அதே டாங்கியின் பின்பக்கக் காட்சி

## இதனையும் காண்க
* இந்தியா-பாகிஸ்தான் போர், 1965
## மேற்கோள்கள்

## ஆதாரங்கள்
* 

## வெளி இணைப்புகள்
* Pictures of the ''Patton Nagar''

பகுப்பு:இந்திய-பாகிஸ்தான் போர்கள்
கோரக்பூர் கோட்டம்

**கோரக்பூர் கோட்டம்** (*Gorakhpur division*) வட இந்தியாவில் உள்ள உத்தரப் பிரதேச மாநிலத்தின் நிர்வாக புவியியல் அலகு ஆகும். கோரக்பூர் இந்த கோட்டத்தின் நிர்வாக தலைமையகம் ஆகும். கோரக்பூர் கோட்டம் நான்கு மாவட்டங்களைக் கொண்டுள்ளது::

## மாவட்டங்கள்
* கோரக்பூர்
* தேவோரியா
* குசிநகர்
* மகாராச்கஞ்சு

## வரலாறு
1801 ஆம் ஆண்டில், அவாத்து நவாப்பால் இப்பகுதி கிழக்கிந்திய கம்பெனிக்கு மாற்றப்பட்டது.  கோரக்பூர் ஒரு மாவட்டமாக உயர்த்தப்பட்டது. 1829 ஆம் ஆண்டில், கோரக்பூர், காச்சிபூர் மற்றும் அசம்கர் மாவட்டங்களை உள்ளடக்கிய அதே பெயரில் ஒரு பிரிவின் தலைமையகமாக கோரக்பூர் ஆனது. ஆர்.எம். பயாட் முதலில் ஆணையராக  நியமிக்கப்பட்டார்.

இப்போதெல்லாம், கோரக்பூர் ஆயத்த ஆடைகளுக்கான மையமாக மாறியுள்ளது மற்றும் சுடுமண் பாண்டப் பொருள்களுக்கும் பெயர் பெற்றது.

தற்போது, கோரக்பூர் கோட்டத்திற்கு தெற்கே அமைந்துள்ள அசம்கர் ஒரு தனி கோட்டமாகும். அதே சமயம் இன்றைய காசிபூர் மாவட்டம் வாரணாசி கோட்டத்தின் ஒரு பகுதியாகவும், காச்சிப்பூரிலிருந்து பிரிக்கப்பட்ட பல்லியா மாவட்டம் இப்போது அசம்கர் பிரிவிலும் சேர்க்கப்பட்டுள்ளது.

## மேற்கோள்கள்

பகுப்பு:உத்தரப் பிரதேசம் புவியியல் தொடர்பான குறுங்கட்டுரைகள்
பகுப்பு:கோரக்பூர் மாவட்டம்
மலகாசி கொண்டைக் குருவி

**மலகாசி கொண்டைக் குருவி** (Malagasy bulbul (*Hypsipetes madagascariensis*) என்பது கொண்டைக்குருவி குடும்பத்தைச் சேர்ந்த ஒரு பாடும் பறவை இனமாகும். இது தென்மேற்கு இந்தியப் பெருங்கடலில் மடகாசுகர் மற்றும் பிற பிராந்திய தீவுகளில் காணப்படுகிறது.

## வகைப்பாடு
மலகாசி கொண்டைக் குருவி முதலில் டர்டஸ் பேரினத்தில் விவரிக்கப்பட்டது. மலகாசி கொண்டைகு குருவிக்கான மாற்று பெயர்களில் **கருப்புக் கொண்டைக் குருவி**, **மடகாசுகர் கருப்புக் கொண்டைக் குருவி** , **மடகாசுகர் கொண்டைகு குருவி** ஆகியவை அடங்கும். 'கருப்புக் கொண்டைக் குருவி' என்ற மாற்றுப் பெயரை, அதே பெயரில் உள்ள *[[கருப்புச்சின்னான்]]* இனத்துடன் குழப்பிக் கொள்ளக் கூடாது,  இது முன்னர் ஓரின வகையாகக் கருதப்பட்டது.

### துணை இனங்கள்
இதில் மூன்று துணையினங்கள் தற்போது அங்கீகரிக்கப்பட்டுள்ளன: 

* *H. m. madagascariensis* - ( ஸ்டேடியஸ் முல்லர், 1776) : மடகாஸ்கர் மற்றும் கொமோரோ தீவுகளில் காணப்படுகிறது
* *H. m. grotei* - ( பிரைட்மேன், 1929) : குளோரியோசோ தீவுகளில் காணப்படுகிறது
* *H. m. rostratus* - ( ரிட்க்வே, 1893) : அல்டாப்ரா அட்டோலில் காணப்பட்டது

## காட்சியகம்

Image:Malagasy bulbul (Hypsipetes madagascariensis) Anjajavy.jpg|அஞ்சாஜவி காட்டில்  *ஹைப்சிபெட்ஸ் மடகாஸ்காரியன்சிஸ்*
Image:Hypsipetes madagascariensis MHNT 228 Sambrano Madagascar.jpg|*ஹைப்சிபீட்ஸ் மடகாஸ்காரியென்சிஸ்* முட்டை


## மேற்கோள்கள்

பகுப்பு:மடகாசுக்கர் பறவைகள்
இனா இசிங்சு

**கிளாசினா (இனா) இசிங்சு** (*Clasina (Ina) Isings*) (15 பிப்ரவரி 1919 - 3 செப்டம்பர் 2018)  டச்சு நாட்டினைச் சேர்ந்த தொல்பொருள் ஆராய்ச்சியாளர் மற்றும் ரோமன் கண்ணாடியில் நிபுணத்துவம் பெற்ற செம்மொழி அறிஞர் ஆவார். 

2009 ஆம் ஆண்டில் உத்ரெக்ட் நகரம், நகரத்தின் வரலாற்றைப் பாதுகாக்க இவர் செய்த பணியைப் பாராட்டி வெள்ளிப் பதக்கத்தை வழங்கியது. 

## வெளியீடுகளைத் தேர்ந்தெடுக்கவும்
* இசிங்சு, சி. 1957. *தேதியிட்ட கண்டுபிடிப்புகளிலிருந்து ரோமன் கண்ணாடி* க்ரோனிங்கன்.
* இசிங்சு, சி. 1964. *ரோமில் இருந்து சில தாமதமான ரோமானிய கண்ணாடி துண்டுகள்* . நியூயார்க், கோர்டன் மற்றும் ப்ரீச்.
* இசிங்சு, சி. 1971. *லிம்பர்க்கில் ரோமன் கண்ணாடி* . க்ரோனிங்கன், வோல்டர்சு-நூர்தா பப்ளிசிங்.
* இசிங்சு, சி. 1972. *வூரோமைன்சு மற்றும் ரோமைன்சு [[கண்ணாடி]] [[நகராட்சி]] கெர்லனில் உள்ள [[தொல்பொருள்]] [[அருங்காட்சியகம்]]* . கெர்லென், நகராட்சி தொல்லியல் அருங்காட்சியகம்.
* சாண்ட்சுட்ரா, எம்., போலக், எம்., மற்றும் இசிங்சு, சி மற்றும் பலர். 2012. *1946-1947 ஆம் ஆண்டு வெச்டென்-பெக்டியோவில் டி ரோமெய்ன்சு வெர்சுடர்கிங்கன்: கெட் ஆர்க்கியோலசிசு ஒன்டர்சோக்* . நிசுமேகன், ஆக்சிலியா.

## மேற்கோள்கள்

பகுப்பு:1919 பிறப்புகள்
பகுப்பு:2018 இறப்புகள்
காமராஜர் ஆதித்தனார் கழகம்

**காமராஜர் ஆதித்தனார் கழகம்** (*Kamarajar Adithanar Kazhagam*), இந்திய மாநிலமான தமிழ்நாட்டில் நாடார்களுக்காக உருவாக்கப்பட்ட ஒரு அரசியல் கட்சியாகும். இக்கட்சி 3 நவம்பர் 1996-ல் செல்வினால் நிறுவப்பட்டது. தற்போது இக்கட்சியின் தலைவர் எசு. எசு. எசு. சிங் நாடார். இக்கட்சி அனைத்து சாதி மக்களிடையே சமத்துவத்திற்காகப் பாடுபடுகிறது. மேலும் தமிழகத்தில் நாடார் சாதி வணிகர்களைப் பாதுகாக்கவும் போராடுகிறது. தற்பொழுது இந்தியத் தேர்தல் ஆணையம் இக்கட்சியினை செயல்படாத கட்சியாகப் பட்டியலிட்டுள்ளது.

## மேற்கோள்கள்

பகுப்பு:தமிழக அரசியல் கட்சிகள்
ம. ப. வின்செண்ட்டு

**மணியாகு பவுலோசு வின்செண்ட்டு** (*M. P. Vincent*)  இந்தியாவைச் சேர்ந்த ஓர் அரசியல்வாதியாவார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் அரசியல்வாதியாவார். 1997 ஆம் ஆண்டில் இளைஞர் காங்கிரசு பிரிவின் மாநிலச் செயலாளராக இருந்தார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் ஒல்லூர் சட்டமன்றத் தொகுதியில் போட்டியிட்டு  சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு  இந்திய பொதுவுடமைக் கட்சி வேட்பாளரிடம் தோற்றுப் போனார்.

## வாழ்க்கைக் குறிப்பு
வின்செண்ட்டு 1964 ஆம் ஆண்டு சனவரி மாதம் 19 ஆம் தேதி திருச்சூர் மாவட்டம் புதுக்காட்டில் மணியாகு இல்லத்தைச் சேர்ந்த அழகப்ப நகர் பவுலோசு மற்றும் மேரி தம்பதியருக்கு மகனாகப் பிறந்தார். 1979 ஆம் ஆண்டு செங்கலூர் செயின்ட் மேரிசு மேல்நிலைப் பள்ளியில் பள்ளிப் படிப்பை முடித்த இவர், பின்னர் 1984 ஆம் ஆண்டு இரிஞ்சாலக்குடா கிறிஸ்து கல்லூரியில் சேர்ந்து படித்தார்.

## மேற்கோள்கள்

## புற இணைப்புகள்

பகுப்பு:கேரள அரசியல்வாதிகள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:திருச்சூர் மாவட்ட மக்கள்
சுரேந்திர பால் சிங்

**சுரேந்திர பால் சிங்**  (*Surendra Pal Singh*)  இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு மே மாதம் 17 ஆம் தேதியன்று இவர் பிறந்தார். ஒரு விவசாயவாதியான இவர் மத்திய அரசாங்க அமைச்சராக இருந்தார்.     கர்னல் பிரவுன் கேம்பிரிட்ச்சு பள்ளி மற்றும் கேம்பிரிட்ச்சு  பல்கலைக்கழகத்தில் கல்வி பயின்று இளங்கலை பட்டம் பெற்றார். 

## கோட்டை, உச்சகான்
1927 ஆம் ஆண்டில், தனது 10-ஆவது வயதில், உத்தரபிரதேசத்தின் புலந்த்சாகரில் உள்ள உஞ்சகானில் உள்ள கோட்டையை அவர் பெற்றார். 

## அரசியல் வாழ்க்கை
சுரேந்திர பால் சிங்  இந்தியாவின் உத்தரபிரதேச மாநிலத்தில் உள்ள புலந்த்சாகர்  மக்களவைத் தொகுதியில் தேர்ந்தெடுக்கப்பட்டு  3 ஆவது மக்களவை உறுப்பினராக இருந்தார். புலந்த்சாகரில் இருந்து 4 ஆவது, 5 ஆவது மற்றும் 8ஆவது மக்களவைக்கும் தேர்ந்தெடுக்கப்பட்டார். 

## இறப்பு
தனது 92-ஆவது வயதில்  2009 ஆம் ஆண்டு திசம்பர் மாதம் 10 ஆம் தேதியன்று  புலந்த்சாகரில் சுரேந்திர பால் சிங் இறந்தார். 

## மேற்கோள்கள்

பகுப்பு:8வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2009 இறப்புகள்
பகுப்பு:1917 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
திராவிட விழிப்புணர்ச்சி கழகம்

**திராவிட விழிப்புணர்ச்சி கழகம்** (*Dravida Vizhipunarchi Kazhagam*)(திராவிட விழிப்புணர்வு கூட்டமைப்பு) என்பது இந்தியாவில் உள்ள ஒரு அரசியல் கட்சியாகும் . இக்கட்சி 2001-ல் ப. தி. குமாரால் நிறுவப்பட்டது. சென்னை வடபழனியில் கட்சியின் தலைமையகம் உள்ளது. இக்கட்சி 2009-ல் பாரதிய ஜனதா கட்சி உள்ளிட்ட கட்சிகளுடன் ஆறு கட்சி கூட்டணியில் நுழைந்தது. பின்னர் ப. தி. குமார் இக்கட்சியினைக் கலைத்துவிட்டு பாரதிய ஜனதா கட்சியில் இணைந்தார். திசம்பர் 2019-ல் இவர் திராவிட முன்னேற்றக் கழகத்தில் இணைந்தார்.

## மேற்கோள்கள்

பகுப்பு:2001இல் நிறுவப்பட்ட அரசியல் கட்சிகள்
பகுப்பு:தமிழக அரசியல் கட்சிகள்
அனைத்திந்திய இராஜகுலத்தோர் பேரவை

thumb|பேரவை கொடி
**அனைத்திந்திய இராஜகுலத்தோர் பேரவை** (*All India Rajakulathor Peravai*) என்பது இந்தியாவின் தமிழ்நாடு மாநிலத்தில் உள்ள ஒரு அரசியல் கட்சியாகும். ராஜகுலத்தோரின் வாக்குகளைப் பெறுவதற்காக உருவாக்கப்பட்ட கட்சி இது.

## தோற்றம்
thumb|முனைவர் வெங்கடேஷ்குமார்
இந்த பேரவை சென்னையில் துவங்கி  திருச்சி மாவட்டத்தில் முதல் மாநில நிர்வாகிகள் கூட்டம் நடைபெற்றது. இதன் நிறுவனர் எம். கே. வெங்கடேசுகுமார். இவர் திராவிட முன்னேற்றக் கழக முன்னாள் நாடாளுமன்ற உறுப்பினர் டி. கே. எஸ்.இளங்கோவனுக்கு நெருக்கமானவர்.

## மேற்கோள்கள்

பகுப்பு:தமிழக அரசியல் கட்சிகள்
மஞ்சள் மார்பு தையல்சிட்டு

**மஞ்சள் மார்பு தையல்சிட்டு** (***Orthotomus samarensis***) என்பது பாசரின் பறவை சிற்றினம் ஆகும். இது முன்னர் "பழைய உலக சிலம்பன்" கூட்டத்தில் வைக்கப்பட்டது. ஆனால் இப்போது *சிசுடிகோலிடே* குடும்பத்தில் வைக்கப்பட்டுள்ளது.

## பரவல்
இந்த சிற்றினம் பிலிப்பீன்சின் சமர், லேட் மற்றும் போகோல் ஆகிய இடங்களில் மட்டுமே காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்
இடலை முதுகு தையல்சிட்டு

**இடலை முதுகு தையல்சிட்டு** (*Olive-backed tailorbird*)(*ஆர்த்தோமசு செபியம்*) என்பது பாசரின் பறவையாகும். இது முன்பு "பழைய உலக சிலம்பன்" கூட்டத்தில் வைக்கப்பட்டது. ஆனால் இப்போது இது சிசுடிகோலிடே குடும்பத்தில் வைக்கப்பட்டுள்ளது.

இது சாவகம், மதுரா தீவு, பாலி மற்றும் உலோம்போ தீவுகளில் மட்டுமே காணபப்டும் அகணிய உயிரி.

## மேற்கோள்கள்

பகுப்பு:அகணிய உயிரிகள்
சாம்பல் முதுகு தையல்சிட்டு

**சாம்பல் முதுகு தையல்சிட்டு** (*Grey-backed tailorbird*)(*ஆர்த்தோமசு டெர்பியனசு*) என்பது "பழைய உலக சிலம்பன்" கூட்டங்களில் முன்பு வைக்கப்பட்ட ஒரு பறவையாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. இதன் தாயகம் பிலிப்பீன்சு தீவுகளான பலவான், லூசோன் மற்றும் கட்டன்வனேசு ஆகும்.

## மேற்கோள்கள்

பகுப்பு:பிலிப்பீன்சு பறவைகள்
பாக்கித்தானில் புகையிலைத் தொழில்

**பாக்கித்தானில் புகையிலை தொழில்** (*Tobacco industry in Pakistan*) விவசாயம், உற்பத்தி, விநியோகம் மற்றும் பாக்கித்தானில் சில்லறை விற்பனை ஆகிய துறைகளில் முக்கிய வேலைவாய்ப்பை வழங்கும் தொழிலாக உள்ளது. பெரும்பாலான புகையிலை சாகுபடிகள் சார்சாத்தா மாவட்டம், மார்தன் மாவட்டம், நவ்செரா மாவட்டம் மற்றும் கைபர் பக்துன்வா மாகாணத்திலுள்ள சுவாபி மாவட்டங்களை அடிப்படையாகக் கொண்டவையாகும். 

பாக்கித்தானில் 0.25 சதவீத பாசன நிலத்தில் புகையிலை பயிரிடப்படுகிறது. 2016 ஆம் ஆண்டு நிலவரப்படி, 34,000 எக்டேர் பரப்பளவில் புகையிலை பயிரிடப்பட்டது.  இது சில ஆண்டுகளுக்கு முன்பு 43,000 எக்டேராக இருந்தது.  

சுமார் 60 சதவீத சந்தைப் பங்கை பாக்கித்தான் புகையிலை நிறுவனமும் பிலிப் மோரிசு நிறுவனமும் வைத்துள்ளன. ஆண்டுதோறும், புகையிலை நுகர்வு காரணமாக பாக்கித்தானில் கிட்டத்தட்ட 160,000 உயிர்கள் இழக்கப்படுகின்றன.

## மேற்கோள்கள்

பகுப்பு:பாக்கித்தானிய பொருளாதாரம்
புரூசு மெக்பாட்சென்

**புரூசு கார்டன் மெக்பாட்சென்** (பிறப்பு :1943)  நியூசிலாந்து நாட்டினைச் சேர்ந்த நில அளவியலாளர் மற்றும் தொல்பொருள் ஆராய்ச்சியாளர் ஆவார்.

மெக்பாட்சென் ஒடாகோ பல்கலைக்கழகத்தில் நில அளவையாளராக தகுதி பெற்றார். மேலும் 1968 ஆம் ஆண்டு வரை நிலங்கள் மற்றும் நில அளவைத் துறையில் பணியாற்றினார். பின்னர்  ஒடாகோவில் மானிடவியலில் இளங்கலை மற்றும் கலையில் முதுகலைப் பட்டங்களை முடித்தார். அதைத் தொடர்ந்து 1979 ஆம் ஆண்டு விக்டோரியா வெலிங்டன் பல்கலைக்கழகத்தில் புவியியலில் முனைவர் பட்டம் பெற்றார். தொல்பொருள் ஆய்வாளராக பணியாற்றுவதற்கு முன்பு நியூசிலாந்து வரலாற்று இடங்கள் அறக்கட்டளையின் பணியாளர் ஆக பணியாற்றினார்.

மெக்பாட்சென் 1987 ஆம் ஆண்டு முதல் 2003 ஆம் ஆண்டு வரை பாதுகாப்புத் துறையில் பணியமர்த்தப்பட்டார். 2003 ஆம் ஆண்டு சே.டி. திடமான கூட்டுறவு ஆராய்ச்சி மையம் மேற்கொள்வதற்காக முன்கூட்டியே ஓய்வு பெற்றார். 1987 ஆம் ஆண்டு முதல் நியூசிலாந்தின் ராயல் சொசைட்டி ஆப் நியூசிலாந்தின் சுகின்னர் ஆராய்ச்சி நிதிக் குழுவில் பணியாற்றினார். 1986 ஆம் ஆண்டு முதல் 1988 ஆம் ஆண்டு வரை நியூசிலாந்து தொல்பொருள் சங்கத்தின் தலைவராகவும், நியூசிலாந்து நிறுவன சேவைகள் இதழின் ஆசிரியராகவும் பணியாற்றினார்.

## வெளியீடுகள்
மோனோகிராப்கள் மற்றும் புத்தக அத்தியாயங்கள் உட்பட 70 க்கும் மேற்பட்ட நடுவர் வெளியீடுகளை கொண்டுள்ளது. இவர் இது தொடர்பான புத்தகத்தையும் எழுதியுள்ளார்.

* மெக்பாட்சென், புரூசு (2007). விரோதக் கடற்கரைகள்: வரலாற்றுக்கு முந்தைய நியூசிலாந்தில் பேரழிவு நிகழ்வுகள் மற்றும் மாவோரி கரையோர சமூகங்களில் அவற்றின் தாக்கம். ஆக்லாந்து: ஆக்லாந்து பல்கலைக்கழக அச்சகம். பன்னாட்டு தரப்புத்தக எண்: 9781869403904.

## மேற்கோள்கள்

பகுப்பு:வாழும் மக்கள்
பகுப்பு:1943 பிறப்புகள்
பாக்கித்தான் பிலிப் மோரிசு

**பாக்கித்தான் பிலிப் மோரிசு** (*Philip Morris Pakistan*)  பாக்கித்தான் நாட்டிலுள்ள ஒரு புகையிலை உற்பத்தி நிறுவனமாகும். இது பன்னாட்டு பிலிப் மோரிசு நிறுவனத்தின்  துணை நிறுவனமாகும். இதன் தலைமையகம் பாக்கித்தானின்  கராச்சியில் உள்ளது. இந்நிறுவனம் சிகரெட் மற்றும் புகையிலை பொருட்களின் உற்பத்தி மற்றும் விற்பனையில் ஈடுபட்டுள்ளது. 

இந்நிறுவனம் பாக்கித்தான் புகையிலை நிறுவனத்திற்குப் பிறகு பாக்கித்தானில் உள்ள இரண்டாவது பெரிய புகையிலை நிறுவனமாகும். 

## வரலாறு
பிலிப் மோரிசு நிறுவனம் 1969 ஆம் ஆண்டில்  இலக்சன் புகையிலை என்ற பெயரில்  நிறுவப்பட்டது. 

2007 ஆம் ஆண்டில், பன்னாட்டு பிலிப் மோரிசு நிறுவனம் இதன் பங்குகளை 97 சதவீதமாக அதிகரித்து நிறுவனத்தை வாங்கியது. 

2015 ஆம் ஆண்டில், இராவல்பிண்டி மாவட்டத்தில் உள்ள மந்த்ராவில் உள்ள ஆலையை இந்நிறுவனம் மூடியது. விலைவாசி உயர்வு மற்றும் பாக்கித்தானில் புகையிலை கடத்தல் போன்றவை இதற்கு காரணமாயின.   இதனால் 141 ஊழியர்கள் வேலை இழந்தனர். 

2019 ஆம் ஆண்டில், நிறுவனம் தங்கள் நிதியை மறுசீரமைப்பதற்காக கோட்ரி ஆலையை மூடுவதாக அறிவித்தது.  இதனால் 193 ஊழியர்கள் வேலை இழந்தனர். 

## தொழிற்சாலைகள்
கடந்த காலத்தில், இந்நிறுவனம் ஐந்துக்கும் மேற்பட்ட இடங்களில் செயல்பட்டது, ஆனால் கடத்தல் மற்றும் விலைவாசி உயர்வு காரணமாக மூன்று இடங்களில் தொழிற்சாலைகளை மூடியது.  பிலிப் மோரிசு நிறுவனம் தற்போது பின்வரும் நகரங்களில் மட்டும் இரண்டு தொழிற்சாலைகளை இயக்குகிறது:

* சாகிவால் 
* மார்தன் 

## மேலும் பார்க்கவும்

* பாக்கித்தானில்  புகையிலைத் தொழில்

## மேற்கோள்கள்

பகுப்பு:பாக்கித்தானிய அமைப்புகள்
பகுப்பு:பாக்கித்தானிய பொருளாதாரம்
மனோஜ் மிசுரா

**மனோஜ் மிசுரா** (பிறப்பு: சூன் 2, 1965) இந்திய உச்ச நீதிமன்றத்தின் நீதிபதி ஆவார். இவர் அலகாபாத் உயர்நீதிமன்றத்தின் முன்னாள் நீதிபதி ஆவார்.

## தொழில்
மனோஜ் மிசுரா 1988-ல் அலகாபாத் பல்கலைக்கழகத்தில் சட்டப் பட்டம் பெற்றார். பின்னர் 12 திசம்பர் 1988-ல் வழக்கறிஞராகப் பதிவு செய்தார். இவர் உரிமையியல், வருவாய், குற்றவியல் மற்றும் அரசியலமைப்பு விடயங்களில் சட்டப் பயிற்சி செய்தார். இவர் 21 நவம்பர் 2011 அன்று அலகாபாத் உயர் நீதிமன்றத்தின் கூடுதல் நீதிபதியாகப் பதவியேற்றார். பின்னர் 6 ஆகத்து 2013 அன்று நிரந்தர நீதிபதியானார். பிப்ரவரி 6, 2023 ஆம் நாள் இந்திய உச்சநீதிமன்ற நீதிபதியாகப் பதவியேற்றார்.

## மேற்கோள்கள்


பகுப்பு:இந்திய உச்ச நீதிமன்ற நீதிபதிகள்
பகுப்பு:வாழும் மக்கள்
பகுப்பு:1965 பிறப்புகள்
சாம்பல் தையல்சிட்டு

**சாம்பல் தையல்சிட்டு** (*ashy tailorbird*)( *Orthotomus ruficeps*) என்பது முன்னர் "பழைய உலக சிலம்பன்" தொகுப்பில் வைக்கப்பட்டிருந்த ஒரு பறவையாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

## வெளி இணைப்புகள்

* ADW இல் படம்   

பகுப்பு:தென்கிழக்காசியப் பறவைகள்
விக்ரம் நாத்

**விக்ரம் நாத்** (*Vikram Nath*)(பிறப்பு 24 செப்டம்பர் 1962) என்பவர் இந்திய உச்ச நீதிமன்றத்தின் நீதிபதி ஆவார். இவர் குஜராத் உயர் நீதிமன்றத்தின் முன்னாள் தலைமை நீதிபதி மற்றும் அலகாபாத் உயர் நீதிமன்றத்தின் முன்னாள் நீதிபதி ஆவார். இவர், ஆந்திரப் பிரதேச உயர் நீதிமன்றத்தின் தலைமை நீதிபதியாகப் பரிந்துரைக்கப்பட்டார். ஆனால் மத்திய அரசு இந்தப் பரிந்துரையினை ஏற்கவில்லை. 2020-ல் கோவிட்-19 பெருந்தொற்றின் போது யூடியூப்பில் உயர்நீதிமன்ற நடவடிக்கைகளை நேரலையில் ஒளிபரப்பிய இந்தியாவின் முதல் உயர் நீதிமன்றத்தின் தலைமை நீதிபதி இவர் ஆவார்.

விக்ரம் நாத், 31 ஆகத்து 2021 அன்று உச்ச நீதிமன்ற நீதிபதியாக நியமிக்கப்பட்டார். பதவி மூப்பு மரபு பின்பற்றப்பட்டால், இவர் இந்தியாவின் 54வது தலைமை நீதிபதியாகப் பதவியேற்பார்.

## இளமை
விக்ரம் நாத் உத்தரப்பிரதேசத்தின் கௌசாம்பி மாவட்டத்தில் நடுத்தர குடும்பத்தில் பிறந்தார். இவர் தனது தந்தைவழி வம்சாவளியின் அடிச்சுவடுகளைப் பின்பற்றி சட்டத்தை ஒரு பாடமாகப் படித்தார். தற்போது 4வது தலைமுறையாக இருக்கிறார். உத்தரப்பிரதேச மாநிலம் அலகாபாத்தில் பிறந்து வளர்ந்தவர்.

## நீதிபதியாக
சட்டப்படிப்பினை முடித்த பின்னர் அலகாபாத் உயர் நீதிமன்றத்தில் 17 ஆண்டுகள் வழக்கறிஞராகப் பணியாற்றினார். 24 செப்டம்பர் 2004 அன்று அலகாபாத் உயர் நீதிமன்ற நீதிபதியாகப் பதவியேற்றார். இவர் 10 செப்டம்பர் 2019 அன்று குசராத்து உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.

இவர் 26 ஆகத்து 2021 அன்று இந்திய உச்ச நீதிமன்றத்தின் நீதிபதியாக பதவி உயர்த்தப்பட்டு, 31 ஆகத்து 2021 அன்று பதவியேற்றார். நீதிபதி சூர்ய காந்த் ஓய்வு பெற்ற பிறகு, 2027ஆம் ஆண்டு இந்தியாவின் தலைமை நீதிபதியாக பதவியேற்க உள்ளார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:வாழும் மக்கள்
பகுப்பு:1962 பிறப்புகள்
பு. வெ. சஞ்சய் குமார்

**புலிகோரு வெங்கட சஞ்சய் குமார்** (*P. V. Sanjay Kumar*)(பிறப்பு 14 ஆகத்து 1963) இந்திய உச்ச நீதிமன்றத்தின் நீதிபதி ஆவார். இவர் மணிப்பூர் உயர் நீதிமன்றத்தின் முன்னாள் தலைமை நீதிபதி ஆவார். பஞ்சாப் மற்றும் அரியானா உயர்நீதிமன்றம் மற்றும் தெலுங்கானா உயர்நீதிமன்றத்தின் நீதிபதியாகவும் பணியாற்றியுள்ளார்.

## ஆரம்ப கால வாழ்க்கை
பு. வெ. குமார் 1963 ஆகத்து 14 அன்று ஐதராபாத்தில் மறைந்த பி. ராமச்சந்திர ரெட்டி மற்றும் பி. பத்மாவதம்மா ஆகியோருக்கு மகனாகப் பிறந்தார். பி. ராமச்சந்திர ரெட்டி ஆந்திரப் பிரதேச உயர் நீதிமன்றத்தின் முன்னாள் தலைமை அரசு வழக்கறிஞர் (1969 முதல் 1982 வரை) ஆவார். இவர் ஐதராபாத் நிசாம் கல்லூரியில் வணிகவியல் பட்டப்படிப்பை முடித்தார். 1988-ல் தில்லி பல்கலைக்கழகத்தில் சட்டப் பட்டம் பெற்றார். ஆகத்து 1988-ல் ஆந்திரப் பிரதேசத்தின் வழக்கறிஞர் கழகத்தில் சேர்ந்தார்.

## நீதிபதி பணி
ஆந்திரப் பிரதேச உயர்நீதிமன்றத்தில் பயிற்சி பெற்ற இவர், 2000 முதல் 2003 வரை ஆந்திரப் பிரதேச உயர்நீதிமன்றத்தில் அரசு வழக்கறிஞராகப் பணியாற்றினார். இவர் 8 ஆகத்து 2008 அன்று தெலங்காணா உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். 20 சனவரி 2010 அன்று நிரந்தர நீதிபதியாக நியமிக்கப்பட்டார். இவர் 14 அக்டோபர் 2019 அன்று பஞ்சாப் மற்றும் அரியானா உயர் நீதிமன்ற நீதிபதியாக மாற்றப்பட்டார்.

பின்னர், 12 பிப்ரவரி 2021 அன்று மணிப்பூர் உயர் நீதிமன்றத்தின் தலைமை நீதிபதியாக உயர்த்தப்பட்டு 14 பிப்ரவரி 2021 அன்று பதவியேற்றார்.

சஞ்சய் குமார், 23 பிப்ரவரி 2023 அன்று இந்திய உச்சநீதிமன்றத்தின் நீதிபதியாகப் பதவியேற்றார். இவர் இப்பதவியில் ஆகத்து 2028 வரை பணியாற்றுவார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:வாழும் மக்கள்
பகுப்பு:1963 பிறப்புகள்
ஆஃபினியம்(III) அயோடைடு

**ஆஃபினியம்(III) அயோடைடு** (*Hafnium(III) iodide*) என்பது HfI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினியமும் அயோடினும் சேர்ந்து கருப்பு நிறத்தில் ஒரு திண்மமாக இது உருவாகிறது.

## தயாரிப்பு
மற்ற குழு 4 மூவாலைடுகள் போலவே, ஆஃப்னியம்(III) அயோடைடைடும்  ஆஃபினியம்(IV) அயோடைடை ஆஃபினியம் உலோகத்துடன் சேர்த்து உயர்-வெப்பநிலையில்க ஒடுக்கம் செய்வதன் மூலம் தயாரிக்கலாம். இருப்பினும் முழுமையற்ற வினை மற்றும் அதிகப்படியான உலோகம் போன்ற காரணங்களால்  தயாரிக்கப்படும் ஆஃபினியம்(III) அயோடைடு  மாசுபடுவது பெரும்பாலும் நிகழ்கிறது.

:3 Hf&thinsp;I4 + Hf → 4 Hf&thinsp;I3

உதாரணமாக அலுமினியம் போன்ற மற்ற உலோகங்களை ஒடுக்கும் முகவராகப் பயன்படுத்தப்படலாம். HfI3.2–3.3 மற்றும் Hf I3.0–3.5 ஆகிய விகிதாச்சாரமற்ற அளவுகளில் ஆஃபினியம்(III) அயோடைடு சேர்மம் உருவாகிறது.
 
## கட்டமைப்பு மற்றும் பிணைப்பு
ஆஃபினியம்(III) அயோடைடு சேர்மம் சிர்கோனியம்(III) அயோடைடு போன்ற அதே படிக அமைப்பை ஏற்றுக்கொள்கிறது. மேலும், இதன் கட்டமைப்பு  β-TiCl3 அமைப்பைப் போலவே உள்ளது. Hf3+ அயனிகளால் ஆக்கிரமிக்கப்பட்ட எண்முக இடைவெளிகளில் மூன்றில் ஒரு பகுதியை அறுகோண நெருக்கப் பொதிவு அயோடைடு அயனிகளை இவ்வமைப்பு அடிப்படையாகக் கொண்டதாகும். இது முகப்-பகிர்வு {HfI6} எண்முகத்தின் இணையான சங்கிலிகளைக் கொண்டுள்ளது. 

ஆஃபினியம்(III) அயோடைடு d1 உலோக அயனி Hf3+ அயனிக்கு எதிர்பார்க்கப்படுவதை விட குறைவான காந்தத் தருணத்தைக் கொண்டுள்ளது. எனவே இது புறக்கணிக்க முடியாத Hf-Hf பிணைப்பைக் குறிக்கிறது.  Hf-Hf பிரிப்பு முதலில் 3.295 Å அளவில் என்று தெரிவிக்கப்பட்டது. ஆனால் விகிதாச்சாரம் அல்லாத ஆஃபினியம்(III) அயோடைடு பற்றிய ஒரு ஆய்வு குறைந்த சமச்சீர் அமைப்பைக் குறிக்கிறது.

## வினைத்திறன்
குளோரைடு மற்றும் புரோமைடைப் போலவே, ஆஃபினியம்(III) அயோடைடும் தண்ணீரை ஒடுக்கும்  சக்தி வாய்ந்த ஓர் ஒடுக்கும்  முகவராகும். எனவே ஆஃபினியம்(III) அயோடைடின் நீர் தொடர்பான வேதியியல் எதுவும் குறிப்பிடும்படி இல்லை. 

## மேற்கோள்கள்

பகுப்பு:ஆஃபினியம் சேர்மங்கள்
பகுப்பு:அயோடைடுகள்
சீனாவின் கட்டற்ற வணிக ஒப்பந்தங்கள்

வலது|thumb|400x400px

**சீனாவின் கட்டற்ற வணிக ஒப்பந்தங்கள்**  (*Free trade agreements of China*)  என்ற இக்கட்டுரை உலகளவில்  சீனா  பல நாடுகளுடன் மேற்கொண்டுள்ள கட்டற்ற வணிக  ஒப்பந்தங்களை பட்டியலிடுகிறது.

## செயலிலுள்ள ஒப்பந்தங்கள்
சீனாவின் பின்வரும் ஒப்பந்தங்கள் தற்போது நடைமுறையில் உள்ளன, கையொப்பம் மற்றும் நடைமுறைக்கு வரும் தேதிகள் உலக வர்த்தக அமைப்பால் பட்டியலிடப்பட்டுள்ளன.

## பேச்சுவார்த்தைகள்
சீனாவின் பின்வரும் ஒப்பந்தங்கள் தற்போது பேச்சுவார்த்தையில் உள்ளன.

## பேச்சுவார்த்தைகள்
சீனாவின் பின்வரும் ஒப்பந்தங்கள் தற்போது பேச்சுவார்த்தையில் உள்ளன.

## ஆங்காங்கின் ஒப்பந்தங்கள்
சீன மக்கள் குடியரசின் சிறப்பு நிர்வாகப் பிராந்தியமாக  ஆங்காங் சீனாவின் பிரதான நிலப்பரப்பில் இருந்து தனித்தனியாக தனது சொந்த தனிப்பயன் பிரதேசத்தை பராமரிக்கிறது. சொந்த ஒப்பந்தங்களில் கையெழுத்திடுகிறது. பின்வரும் ஒப்பந்தங்கள் தற்போது நடைமுறையில் உள்ளன, கையொப்பம் மற்றும் நடைமுறைக்கு வரும் தேதிகள் உலக வர்த்தக மையத்தால் பட்டியலிடப்பட்டுள்ளன. 

## மேற்கோள்கள்

பகுப்பு:சீனாவின் ஒப்பந்தங்கள்
பேளூரு சட்டமன்றத் தொகுதி

**பேளூரு சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ஹாசனா மாவட்டத்தில் உள்ளது. ஹாசனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 195 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:ஹாசன் மாவட்டம்
வைரிசெட்டிபாளையம்

**வைரிசெட்டிபாளையம்** (*Vairichettipalayam*) என்பது  தமிழ்நாட்டின்  திருச்சிராப்பள்ளி மாவட்டத்தின், துறையூர் வட்டத்தில் இருக்கும் ஒரு சிறப்பு நிலை ஊராட்சி ஆகும்.

## அமைவிடம்
வைரிசெட்டிபாளையம் ஊரானது மாவட்ட தலைநகரான திருச்சிராப்பள்ளியிலிருந்து 67 கிலோமீட்டர் தொலைவிலும், துறையூரிலிருந்து 23 கிலோமீட்டர் தொலைவிலும்,  மாநிலத் தலைநகரான சென்னையிலிருந்து 321 கிலோமீட்டர் தொலைவிலும் உள்ளது. இதனருகே கொல்லிமலை தொடர்ச்சி அமைந்துள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 2073 வீடுகள் உள்ளன. கிராமத்தின் மொத்த மக்கள் தொகையானது 7113 ஆகும். இதில் பெண்களின் எண்ணிக்கை 3550 (49.9 %) என்றும், ஆண்களின் எண்ணிக்கை 3593 என்றும் உள்ளது. கல்வியறிவு பெற்றவர்கள் விகிதம் 71.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்

* வைரிசெட்டிபாளையம் அன்னகாமாட்சியம்மன் கோயில் - இக்கோயிலில் மாசிபெரியசாமியும் எண்ணற்ற கிராம தேவதைகளும் தனி தனி சந்நிதிகளாக உள்ளனர்.
* வைரிசெட்டிபாளையம் பெரியண்ண சுவாமி கோயில்

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
பகுப்பு:Coordinates on Wikidata
மோன் மொழி

thumb|மோன் மொழி எழுத்துக்கள் பற்றிய விளக்கப்படம்
thumb|பர்மாவில் மோன் மொழி
**மோன் மொழி** ( / ˈmoʊ n /, ; மோன்: ဘာသာမန် ; மோன்-தாய் மொழி: **ဘာသာမည်** [];  ; ; என்பது ஆசுத்ரோ-ஆசிய மொழி குடும்பத்தை சேர்ந்த ஒரு மொழியாகும். இந்த மொழி மோன் மக்களால் பேசப்படுகிறது. இந்த மொழி தாய்லாந்திலும் மியன்மாரிலும் பூர்வீக மொழியாக அங்கீகரிக்கப்பட்டுள்ளது. ஐக்கிய நாடுகள் கல்வி, அறிவியல், பண்பாட்டு நிறுவனம் 2010ல் மோன் மொழியை "அருகிய மொழி" ஆக வகைப்படுத்தியது. மியான்மர், தாய்லாந்து ஆகிய இரு நாடுகளிலும் மோன் மொழி பல அழுத்தங்களை எதிர்கொள்வதால், அங்கு மோன் வம்சாவளியைச் சேர்ந்த பலர் இப்போது பர்மியம் அல்லது தாய் மொழியை மட்டுமே பேசுகின்றனர். 2007 ஆம் ஆண்டில், மோன் மொழி பேசும் மக்கள் 800,000 முதல் 1 மில்லியன் வரை இருப்பதாக மதிப்பிடப்பட்டது. மியான்மரில், மோன் மொழி பேசுபவர்கள் பெரும்பான்மையான மக்கள் தெற்கு மியான்மரில், குறிப்பாக மோன் மாநிலத்தில் அதிகம் வாழ்கின்றனர், இதைத் தொடர்ந்து தனிந்தரி பிரதேசத்திலும் கயின் மாநிலத்திலும் வாழ்கின்றனர்.

## வரலாறு
thumb|236x236px|மோன் மாயாசெடி கல்வெட்டு (கி.பி. 1113) மியான்மரிலுள்ள மிகப்பழைய கல்வெட்டு.
பர்மிய வரலாற்றில் மோன் மொழி ஒரு முக்கியமான மொழியாகவே இருந்து வருகிறது . 12 ஆம் நூற்றாண்டு வரை, ஐராவதி பள்ளத்தாக்கின் பொது மொழியாக இருந்தது, கீழ் ஐராவதியின் மோன் இராச்சியங்களில் மட்டுமல்ல, பாமர் மக்களின் மேல்நிலை பேகன் இராச்சியத்திலும் மோன் ஒரு பொது மொழியாகவே இருந்தது. 1057 இல் தடோனின் இராச்சியம் பேகனிடம் வீழ்ந்த பிறகும் ஒரு மதிப்புமிக்க மொழியாகத் தொடர்ந்தது. பாகனின்  கியான்சித்தா மன்னர் (ஆட்சி. 1084-1113) மோன் கலாச்சாரத்தை மதித்தார் மோன் மொழியும் அங்கீகரித்தார்.

கியான்சித்தா மன்னர் மோன் மொழியில் பல கல்வெட்டுகளை செதுக்கினார். இந்த காலகட்டத்தில் நான்கு பக்கங்களிலும் பாலி, பியூ, மோன் மற்றும் பர்மிய மொழிகளில் ஒரே மாதிரியான கல்வெட்டுகளைக் கொண்ட மாயாசெடி கல்வெட்டு செதுக்கப்பட்டது.  கியான்சித்தாவின் மரணத்திற்குப் பிறகு, பாமர்களிடையே மோன் மொழியின் பயன்பாடு குறைந்து. மோன் மற்றும் பியூவை மாற்றாக பர்மிய மொழி  ஒரு பொது மொழியாக மாற்றத் தொடங்கியது.

பேகனின் வீழ்ச்சிக்குப் பிறகு, ஹந்தவாடி இராச்சியம் ( 1287-1539) என்னும் மோன் மொழி பேசும் இராச்சியம் ஆட்சிக்கு வந்தது, இந்த இராச்சியத்தின் மன்னர் மீண்டும் மோன் மொழியை பொது மொழியாக மாற்றினார்.

கியான்சித்தா மன்னர் மோன் மொழியில் பல கல்வெட்டுகளை செதுக்கினார். இந்த காலகட்டத்தில் நான்கு பக்கங்களிலும் பாளி, பியூ, மோன் மற்றும் பர்மிய மொழிகளில் ஒரே மாதிரியான கல்வெட்டுகளைக் கொண்ட மாயாசெடி கல்வெட்டு செதுக்கப்பட்டது.  கியான்சித்தாவின் மரணத்திற்குப் பிறகு, பாமர்களிடையே மோன் மொழியின் பயன்பாடு குறைந்து. மோன் மற்றும் பியூவை மாற்றாக பர்மிய மொழி  ஒரு பொது மொழியாக மாற்றத் தொடங்கியது.

## மேற்கோள்கள்

பகுப்பு:அருகிவரும் ஆசுத்ரோ-ஆசிய மொழிகள்
பகுப்பு:மோன்-குமேர் மொழிகள்
கை கார்பெண்டர்

**கை கார்பெண்டர் & கம்பெனி, எல் எல் சி**, உலகம் முழுவதும் 60க்கும் மேற்பட்ட அலுவலகங்களுடன், நியூயார்க்கை தளமாக கொண்ட உலகளாவிய இடர் மற்றும்  மறுகாப்பீட்டு நிபுண நிறுவனம் ஆகும். 2021 ஆம் ஆண்டில் $51 பில்லியனுக்கும் அதிகமான மொத்த பிரீமியம் தொகையளவு வைப்புடன், கை கார்பெண்டர் உலகின் முன்னணி மறுகாப்பீட்டு தரகர்களில் ஒன்றாக வளர்ந்துள்ளது.

மார்ஷ் மெக்லென்னனின் துணை நிறுவனமான இந்நிறுவனம் 1923இல் மார்ஷ் & மெக்லென்னன் நிறுவனங்களால் கையகப்படுத்தப்பட்டது.

## வரலாறு

### 1922-1999
*கை கார்பென்டர்* (1869 - 1935) 1922இல் இந்நிறுவனத்தை நிறுவிய பின்னர் சுமார் ஒரு வருடத்திற்குப் பிறகு எம்எம்சி நிறுவனர்களான ஹென்றி டபிள்யூ மார்ஷ் மற்றும் டொனால்டு ஆர் மெக்லென்னன் ஆகியோருடன் ஒரு இணைத்தலையும் முடித்தார்.  அதே நேரத்தில், அவர் அட்லான்டாவை தளமாகக் கொண்டு 1905இல் அமைக்கப்பட்ட *பருத்தி காப்பீட்டு சங்கத்தின்* மேலாளராகவும்  இருந்தார்.

#### கார்பென்டர் திட்டம்
*கார்பெண்டர் திட்டம்* முந்தைய ஆண்டை மட்டுமே பார்க்காமல், சில வருடங்களடங்கிய காலப் பகுதியில் ஏற்படும் இழப்புகளின் சராசரியைப் பயன்படுத்துவதை அடிப்படையாகக் கொண்டது.  
இதன் பலனாக  காப்பீட்டு ஒப்பந்தங்களின் கவனம் *உள்ளடக்கப்படாதவையில்* அதிகமாக செலுத்தப்பட்டது. கார்பெண்டரின் ஒப்பந்தங்கள் மிகவும் உள்ளடக்கியவை - உள்ளடக்கப்படாதவையில் கவனம் உடையவை. நெருப்பினால் ஏற்படும் விபத்தின் விளைவாக ஏற்படும் சேதத்திற்கு தீ காப்பீடு ஈடு செய்து வந்தது. இது எவ்வாறு வேலை செய்யவில்லை என்பதற்கான எடுத்துக்காட்டு பின்வருமாறு:

:: ஒரு ரயில் பெட்டியில் வைக்கப்பட்டிருந்த பஞ்சு மூட்டை ஒன்று தீப்பிடித்தது. இதற்கான ஈட்டுத்தொகையை கொடுக்கவேண்டியதை எதிர்த்து கொடுக்கப்பட்ட மேல்முறையீட்டில் "பருத்தியின் இழப்புக்கு காப்பீடு" கொடுக்கப்படவில்லை, "பருத்தியின் உரிமையாளருக்கு வணிகத்தை மீண்டும் உருவாக்க உதவுவதற்காக, "காப்பீட்டு நிறுவனத்தால் அவருக்கு கடன் அல்லது முன்பணம் கொடுக்கப்பட்டது, திருப்பிச் செலுத்தப்பட வேண்டும் ..." 1915இல் கார்பெண்டரின் திட்டம் லண்டன் லாயிட்ஸுடன் அவரது விவாதங்களைத் தொடர்ந்து  வேரூன்றத் தொடங்கியிந்தது.

### 2000-தற்போது வரை
2001இல் 9/11 தாக்குதல்கள் வளாகத்தை அழிக்கும் வரை, இந்நிறுவனம் நியூயார்க் நகரத்திலுள்ள உலக வர்த்தக மையத்தின் தெற்கு கோபுரத்தில் எட்டு தளங்களையும் (47-55) வடக்கு கோபுரத்தில் ஒன்றையும் (94) தனதாக கொண்டிருந்தது.

2020 பிப்ரவரியில் கை கார்பெண்டர் & கம்பெனி கரேன் கிளார்க் அண்டு  கம்பெனியுடன் (KCC) தனது இயற்கை பேரழிவு மாதிரிகள், பகுப்பாய்வுகள் மற்றும் செயல்படுத்தும் மென்பொருளுக்கான உரிமம் பெறுவதற்கு பல்லாண்டு ஒப்பந்தம் ஒன்றில் ஈடுபட்டது. 
மற்றொரு பகுதி "இணையப் பாதுகாப்பு" ஆகும், சைமென்டெக் உடன் இணைந்து "கடுமை மற்றும் அதிர்வெண்ணை" கணக்கிடுவதற்க்கான திட்டம்.

## குறிப்புகள்

## வெளி இணைப்புகள்

* அதிகாரப்பூர்வ இணையதளம்

பகுப்பு:காப்பீடு
பகுப்பு:மறுகாப்பீடு

பகுப்பு:காப்பீட்டு நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
தயா சிங் சோதி

**தயா சிங் சோதி** (*Daya Singh Sodhi*) (1 பிப்ரவரி 1925 - 15 சூலை 2011) பஞ்சாபின் நகரமான அமிர்தசரசைச் சேர்ந்த ஒரு இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் 1925 ஆம் ஆண்டு பிப்ரவரி 1 ஆம் தேதி அமிர்தசரஸ் மாவட்டத்தில் உள்ள புடாலா கிராமத்தில் பிறந்தார். 1991 ஆம் ஆண்டில் இவர் அமிர்தசரஸ் நகராட்சிக் கழகத்திற்கும், 1998 ஆம் ஆண்டில் அமிர்தசரஸ் மக்களவைத் தொகுதிக்கும் பாரதிய ஜனதா கட்சி வேட்பாளராகத் தேர்ந்தெடுக்கப்பட்டார்.  சிங் சோதி 15 சூலை 2011 அன்று தனது 86வது வயதில் மாரடைப்பால் இறந்தார்.  

## மேற்கோள்கள்

பகுப்பு:12வது மக்களவை உறுப்பினர்கள்
பகுப்பு:2011 இறப்புகள்
பகுப்பு:1925 பிறப்புகள்
அப்துல் சலீல் மசுதான்

**அப்துல் சலீல் மசுதான்** (*Abdul Zalil Mastan*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் 2015 ஆம் ஆண்டு நடைபெற்ற பீகார் சட்டமன்றத் தேர்தலுக்குப் பிறகு ஐந்தாவது நிதிசு குமார் அமைச்சரவையில் பதிவுத்துறை , கலால் மற்றும் மதுவிலக்குத் துறைகளின் அமைச்சராக இருந்தார். அப்துல் சலீல் மசுதான் இந்திய தேசிய காங்கிரசு கட்சியின் மூத்த தலைவர்களில் ஒருவராவார். அமவுர் சட்டமன்ற தொகுதியிலிருந்து பீகார் சட்டமன்றத்திற்கு 1985 ஆம் ஆண்டு முதல் ஆறு முறை தேர்ந்தெடுக்கப்பட்டார். பீகாரின் கோசி-சீமாஞ்சல் பகுதியில் அவருக்கு வலுவான ஆதரவு உள்ளது. 2020 ஆம் ஆண்டு நடைபெற்ற பீகார் சட்டப் பேரவைத் தேர்தலில் அக்தாருல் இமான் என்பவரால் அப்துல் சலீல் மசுதான் தோற்கடிக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பார்த்தசாரதி சாட்டர்ஜி

**பார்த்தசாரதி சாட்டர்ஜி** (*Parthasarathi Chatterjee*) பாரதீய ஜனதா கட்சியைச் சேர்ந்த ஒரு இந்திய அரசியல்வாதி ஆவார். மே 2021 இல், அவர் மேற்கு வங்க சட்டமன்ற உறுப்பினராக ராணாகாட் உத்தர பாசிமில் (தொகுதி) இருந்து தேர்ந்தெடுக்கப்பட்டார். 2021 மேற்கு வங்க சட்டசபை தேர்தலில் அகில இந்திய திரிணாமுல் காங்கிரசின் சங்கர் சின்காவை 23,128 வாக்குகள் வித்தியாசத்தில் தோற்கடித்தார்.

மத்திய அரசின் திட்டமான பிரதம மந்திரி வீட்டு வசதித் திட்டம் மற்றும் 100 நாள் வேலைத் திட்டத்தில் ஊழல் நடந்துள்ளதாகக் கூறி பாரதிய ஜனதா கட்சியினர் பலர் போராட்டம் நடத்தியபோது தாக்குதல் நடத்தினர். இதுவரை யாரும் கைது செய்யப்படாததைக் கண்டித்து, 14 சூலை 2021 அன்று,  தேசிய நெடுஞ்சாலை 12 ( ராணகாட் அருகே) மறியல் செய்தது. முற்றுகைப் போராட்டத்தில் இவரும் மாவட்ட பாஜக தலைவர் அசோக் சக்கரவர்த்தியும் கலந்து கொண்டனர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
வெள்ளைப் புருவ கூன்வாள் சிலம்பன்

**வெள்ளைப் புருவ வளைந்த அலகுச் சிலம்பன்** ( white-browed scimitar babbler) (*Pomatorhinus schisticeps* ) என்பது டிமாலிடே குடும்பத்தைச் சேர்ந்த ஒரு பறவையாகும். இது வங்காளதேசம், பூட்டான், கம்போடியா, இந்தியா, லாவோஸ், மியான்மர், நேபாளம், தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் துணை வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## குறிப்புகள்

## மேற்கோள்கள்
*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[உலகப் பறவைகளின் உசாநூல்]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:தென்கிழக்காசியப் பறவைகள்
பகுப்பு:நேபாளப் பறவைகள்
இந்திரசேனா ரெட்டி

**நல்லு இந்திரசேனா ரெட்டி** (*Nallu Indrasena Reddy*) தெலங்கானாவை சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியின் தேசிய செயலாளராக உள்ளார்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2012)">மேற்கோள் தேவை</span>]]* &#x5D; அவர் முன்னர் கட்சியின் ஐக்கிய மாநில பிரிவின் தலைவராக இருந்தார். இந்திரசேனா ரெட்டி 1983 ஆம் ஆண்டு தனது 33 வயதில் 3 முறை சட்டமன்ற உறுப்பினராகத் தேர்ந்தெடுக்கப்பட்டார். 1985-ஆம் ஆண்டில் ஐதராபாத்தில் உள்ள மலக்பேட்டில் இருந்து தேர்ந்தெடுக்கப்பட்டார், அவர் 1999 இல் மீண்டும் தேர்ந்தெடுக்கப்பட்டார்.

## தனிப்பட்ட வாழ்க்கை
நல்லு இந்திரசேனா ரெட்டி, தற்போதைய தெலுங்கானா மாநிலம் ஐதராபாத்தில் நல்லு ராம் ரெட்டிக்கு பிறந்தார்.

## அரசியல் வாழ்க்கை

* 1983: சட்டமன்ற உறுப்பினர்.
* 1985: சட்டமன்ற உறுப்பினர்.
* 1999: சட்டமன்ற உறுப்பினர்.
* 1999: பாஜக தளத் தலைவர்.
* 2003: பாஜக ஆந்திரப் பிரதேச தலைவர்.
* 2014: பாஜகவின் தேசிய செயலாளர்
* 2020: தேசியக் குழுவிற்கான சிறப்பு அழைப்பாளர்.

## மலக்பேட்டை சட்டமன்ற உறுப்பினர் (சட்டமன்றத் தொகுதி)

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1953 பிறப்புகள்
பி. கே. சாவந்த்

**பரசுராம் கிருஷ்ணாஜி சாவந்த்** (*Parashuram Krishnaji Sawant*)  ( **பாலாசாகேப் சாவந்த்** என்றும் அழைக்கப்படுகிறார்) (9 ஜனவரி 1905 - 29 அக்டோபர் 2000) ஒரு இந்திய அரசியல்வாதி ஆவார். இவர் மகாராட்டிராவின் இடைக்கால முதலமைச்சராக  25 நவம்பர் 1963 முதல் 4 டிசம்பர் 1963 வரை, இடைக்கால பதவியில் ஒன்பது நாட்கள்   இவரது முன்னோடியான மரோத்ராவ் கண்ணம்வார் இறந்ததைத் தொடர்ந்து பணியாற்றினார்.

முதலமைச்சராவதற்கு முன், சாவந்த் கண்ணம்வாரின் கீழ் மாநில உள்துறை அமைச்சராக இருந்தார்.  இவர் 1952 முதல் 1957 வரை பழைய பம்பாய் சட்டமன்றத்தில் வெங்குர்லாவை பிரதிநிதித்துவப்படுத்தினார், மேலும், 1962 முதல் 1978 வரை மகாராட்டிரா சட்டமன்றத்தில் சிப்லூனை பிரதிநிதித்துவப்படுத்தினார்.

டாபோலியில் உள்ள விவசாயப் பல்கலைக்கழகம் சாவந்தின் பெயரால் டாக்டர். பாலாசாஹேப் சாவந்த் கொங்கன் கிரிஷி வித்யாபீடம் என மறுபெயரிடப்பட்டது.

## மேலும் காண்க

* மராத்தி விக்கிபீடியாவில் பிகே சாவந்த்

## மேற்கோள்கள்

பகுப்பு:மகாராட்டிர மாநில முதலமைச்சர்கள்
பகுப்பு:மகாராட்டிர அரசியல்வாதிகள்